**PREDLOG**

## 

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** [**info@vitanje.si**](mailto:info@vitanje.si)**, www.vitanje.si**

# Številka: 9000-07/2019 - 02

Datum: 20. 6. 2019

**ZAPISNIK**

**5. redne seje sveta Občine Vitanje,**

**ki je bila v četrtek, 20. 6. 2019, ob 19.00 uri v sejni sobi Občine Vitanje.**

**Prisotni člani občinskega sveta:** Milan Hrovat, Janez Kričaj, Anton Kuzman, Andraž Pogorevc, Simon Golenač, Marija Jeseničnik, Rok Zlodej, Milan Ovčar, Anton Slatinek, Viljem Petaci.

Odsoten: Andrej Poklič (opravičil).

Ostali prisotni:

1. Župan Slavko Vetrih,
2. Predsednica nadzornega odbora Marjana Rančnik,
3. Vabljeni gosti: mag. Srečko Fijavž, načelnik Upravne enote Slovenske Konjice, mag. Tilka Jakob, ravnateljica Osnovne šole Vitanje,
4. Občinska uprava: Mojca Vodušek, mag., skupna občinska uprava za računovodstvo, Petra Gregorc iz medobčinskega urada in Romana Holobar,
5. Predsedniki vaških in trške skupnosti: Andrej Rotovnik, Stanko Gorjup, Simon Sojč, Drago Lužnik in Silvester Klemenc,
6. Mediji: Barbara Furman za Novice Radio Rogla.

Potek seje:

1. Ugotovitev navzočnosti: Župan je pozdravil svetnico, svetnike in goste. Ugotovil je prisotnost 10 svetnikov in torej sklepčno odločanje občinskega sveta.
2. Na zapisnika 4. redne seje in 4. dopisne seje ni bilo pripomb. Občinski svet je soglasno (10 ZA) sprejel

**SKLEP: Občinski svet potrdi predlog zapisnika 4. redne seje z dne 4. 4. 2019 in predlog zapisnika 4. dopisne seje občinskega sveta z dne 5. 6. 2019.**

1. K poročilu o izpolnitvi sklepov ni bilo pripomb in soglasno (10 ZA) je bil sprejet

**SKLEP: Občinski svet se seznani in potrdi poročilo o izpolnitvi sklepov 4. redne in 4. dopisne seje.**

**Predlagan dnevni red iz vabila:**

1. Poročilo o delu Upravne enote Slovenske Konjice za leto 2018;
2. Stanje na projektih in investicijah v letu 2019;
3. Vloga Komunale Vitanje za izdajo soglasja za najem kredita; (gradivo priloženo)
4. Obravnava predloga uskladitve ekonomske cene vrtca in soglasja za določitev skupin v vrtcu; (gradivo priloženo)
5. Obravnava rebalansa proračuna za leto 2019; (gradivo priloženo)
6. Obravnava predloga sklepa o financiranju političnih strank; (gradivo priloženo)
7. Namera za prijavo projekta na razpis LAS za izvedbo v 2020;
8. Vloge občanov in organizacij
9. Pobude in vprašanja
10. Razno.

Župan je predstavil dnevni red iz vabila in povedal, da se je na njegovo vabilo za predstavitev prijave na razpis LAS odzvala ga. Petra Gregorc iz medobčinskega urada. Na njeno zaprosilo je predlagal zamenjavo točk 4 in 10. Občinski svet je soglasno (10 ZA) sprejel

**SKLEP:** **Občinski svet potrdi predlagan dnevni red z zamenjavo točk 4 in 10.**

**K tč. 4**

*Namera za prijavo projekta na razpis LAS za izvedbo v 2020;*

Prijavo predstavi Petra Gregorc. Dodatna pojasnila poda župan. V razpravi so sodelovali župan, ga. Gregorc, svetniki Ovčar, Golenač, Zlodej, Pogorevc, Kuzman, Slatinek in Petaci. Svetniki so bili s prijavo seznanjeni. O izvedbi se bo odločalo, če bo operacija odobrena.

**K tč. 5**

*Stanje na projektih in investicijah v letu 2019;*

V kateri fazi so in kako se izvajajo v letu 2019 planirani projekti, je povedal župan in tudi odgovoril na vprašanje svetnika Kričaja. S tem so bili svetniki seznanjeni s stanjem projektov.

**K tč. 6**

*Vloga Komunale Vitanje za izdajo soglasja za najem kredita;*

Župan je predstavil namero Komunale Vitanje, da zamenja dotrajano vozilo. G. Kuzman je povedal, da je odbor za finance obravnaval vlogo, jo podprl in predlagal OS, da jo potrdi. Po razpravi, v kateri so sodelovali župan, predsednica nadzornega odbora ga. Rančnik in svetniki Slatinek, Kuzman, Zlodej, Kričaj in Hrovat, so svetniki soglasno (10 ZA) sprejeli

**SKLEP: Občinski svet daje soglasje Komunali Vitanje za najem srednjeročnega kredita v višini 12.000,00 EUR za nakup novega poltovornega vozila za potrebe Komunale Vitanje.**

**K tč. 7**

*Obravnava predloga uskladitve ekonomske cene vrtca in soglasja za določitev skupin v vrtcu;*

Točko je predstavila ravnateljica OŠ Vitanje mag. Tilka Jakob. V razpravi so sodelovali župan, ga. Jakob, ga. Vodušek, svetniki Kričaj, Kuzman, Zlodej, Hrovat in Slatinek. Po razpravi so svetniki sprejeli

* z večino glasov (10 ZA, 1 VZDRŽAN)

**SKLEP št. 1:** **Občinski svet Občine Vitanje na svoji 5. seji dne 20. 6. 2019 potrjuje predlog nove ekonomske cene Vrtca Vitanje, in sicer za prvo starostno obdobje v višini 460 EUR, za drugo starostno obdobje 360 EUR in za kombinirano skupino 390 EUR.**

* in soglasno (10 ZA)

**SKLEP št. 2:**

**Občinski svet občine Vitanje na svoji 5. redni seji dne 20. 6. 2019 daje soglasje na predlog, da se najvišje število otrok za hetero oddelek drugega starostnega obdobja, kombiniran oddelek v prostoru vrtca in homogen oddelek prvega starostnega obdobja poveča za dva otroka.**

**K tč. 8**

*Obravnava rebalansa proračuna za leto 2019;*

Predlog rebalansa je predstavila ga. Vodušek. G. Kuzman je povedal, da je predlog obravnaval tudi odbor za premoženje, finance in gospodarska vprašanja. Predlog je skladen z dejanskimi spremembami v proračunskih postavkah, zato ga je predlagal občinskemu svetu v sprejem. Po razpravi, v kateri so sodelovali župan, ga. Vodušek in svetniki Zlodej, Slatinek, Pogorevc in Hrovat, so svetniki sprejeli

* z večino glasov (9 ZA, 1 VZDRŽAN)

**SKLEP št. 1: Občinski svet Občine Vitanje na svoji 5. redni seji dne 20. 6. 2019 sprejme osnutek Odloka o rebalansu proračuna Občine Vitanje za leto 2019.**

* z večino glasov (9 ZA, 1 VZDRŽAN)

**SKLEP št. 2: Občinski svet Občine Vitanje na svoji 5. redni seji dne 20. 6. 2019 osnutek Odloka o rebalansu proračuna Občine Vitanje za leto 2019 preoblikuje v predlog.**

* z večino glasov (9 ZA, 1 VZDRŽAN)

**SKLEP št. 3: Občinski svet Občine Vitanje na svoji 5. redni seji dne 20. 6. 2019 sprejme Odlok o rebalansu proračuna Občine Vitanje za leto 2019.**

* z večino glasov (9 ZA, 1 PROTI)

**SKLEP št. 4: Občinski svet Občine Vitanje na svoji 5. redni seji dne 20. 6. 2019 sprejme sklep o zadolževanju občine za izvrševanje proračuna Občine Vitanje za leto 2019 iz naslova 23. člena Zakona o financiranju občin z odplačilno dobo 9 let z enoletnim moratorijem, obrestna mera kredita je 0% (brez EURIBOR) za namena:**

**• Rekonstrukcija mostu čez Hudinjo na Fužinah, številka projekta v načrtu razvojnih programov OB137-17-0007, zadolžitev v višini 61.100 € in**

**• Rekonstrukcija LC 460043 Slatinškov vrh – Hudinja – Vodonik (Večkov graben – Rakovec), številka projekta v načrtu razvojnih programov OB137 – 18 – 0012, zadolžitev v višini 28.267 €.**

**K tč. 9**

*Obravnava predloga sklepa o financiranju političnih strank;*

Predlog sklepa in razloge zanj je predstavila ga. Holobar. Razprave ni bilo in svetniki so soglasno (10 ZA) sprejeli

**SKLEP: Občinski svet Občine Vitanje na svoji 5. seji dne 20. 6. 2019, potrjuje predlog sklepa o financiranju strank v predloženi vsebini.**

**K tč. 10**

*Poročilo o delu Upravne enote Slovenske Konjice za leto 2018;*

Poročilo je predstavil načelnik UE mag. Srečko Fijavž. Po predstavitvi so svetniki Kuzman, Hrovat, Pogorevc, Slatinek in Golenač izrazili pohvalo delu UE in ponos, da sta uspešno delo in prijaznost dosežena pod vodstvom vitanjskega občana.

**K tč. 11**

*Vloge občanov in organizacij;*

1. Vlogo lastnika za odkup zemljišča pri baru pod stanovanjskim blokom Na gmajni je predstavil župan. Stališče odbora za finance je predstavil g. Kuzman. Po razpravi, v kateri so sodelovali župan in svetniki Kuzman, Slatinek, Golenač, Kričaj, Pogorevc, so svetniki soglasno (10 ZA) sprejeli

**SKLEP: Občinski svet daje soglasje k prodaji zemljišča za namen postavitve terase pri baru pod pogojem, da se zagotovi služnost za prehod skozi bar v dnevnem času na zemljišče zahodno od bloka ali se proda samo del zemljišča, tako da ostane prehod odprt.**

1. Vlogo za obnovo stranskega oltarja v cerkvi sv. Vida in vloge za obnovo dveh kapel je predstavil župan. Po krajši razpravi so svetniki soglasno (10 ZA) sprejeli

**SKLEP: Iz proračuna naj se do porabe sredstev za obnovo sakralnih predmetov sofinancira v obnovo oltarjev v cerkvah v višini 500,00 EUR in v obnovo kapel v višini 300,00 EUR za posamezno kapelo.**

G. Kričaj je opozoril še na obnovo kapele pod Hriberco, za katero pa se vloga še čaka.

1. Župan je predstavil svetu možnost, da Občina da v prodajo pred kratkim pridobljeno nepremičnino, manjšo starejšo stanovanjsko hišo na Kovaški cesti, in del posesti v Rakovcu, na kateri se nahaja nekdanji »haus«. Hkrati se s tem sklepom potrjuje tudi odprodaja zemljišča iz 1. točke. Občinski svet je soglasno (10 ZA) sprejel

**SKLEP: Občinski svet Občine Vitanje na 5. seji dne 20. 6. 2019 sprejme Dopolnilni sklep o letnem načrtu ravnanja z nepremičnim premoženjem Občine Vitanje v letu 2019.**

1. Župan je predstavil vlogo občana za pomoč pri obnovi lastnega vodovoda, za katerega je imel okrog 1.600 EUR stroškov. Svetniki so soglasno (10 ZA) sprejeli

**SKLEP: Občina Vitanje naj sofinancira občanu, ki je podal vlogo, stroške za obnovo lastnega vodovoda kot do sedaj v višini 30% upravičenih stroškov.**

**K tč. 12**

*Pobude in vprašanja;*

1. G. Slatinek je izpostavil projekt fontana. Župan je povedal, da so ideje in rešitve različne, da pa potrebuje še nekaj časa za proučitev vseh možnosti.
2. G. Ovčar je vprašal, ali je mogoče tiskano gradivo za sejo prejeti prej, saj je imel od ponedeljka premalo časa za prebrati vsega. Prav tako je predlagal, da svetniki pridobijo pred sejo tudi zapisnike sej odborov. Župan je povedal, da so seje odbora za premoženje zaradi čim daljšega zbiranja vseh informacij le par dni pred sejo, tako da ta zapisnik lahko prejmejo na seji, druge pa bodo lahko prejeli prej.
3. G. Hrovat je predlagal postaviti vprašanje oz. problematiko stanja daljnovodov na območju občine Elektro podjetju Maribor, saj so nekateri drogovi na Hudinji v zelo slabem stanju in v neurjih in drugih ujmah ogrožajo okolico. V razpravi so svetniki opozorili tudi na elektro daljnovode na Breznu in Paki. Župan je povedal, da bo Občina dala pisno pobudo elektro vzdrževalcem.
4. G. Golenač je opozoril na cesto na Stenico, da se dogovori z Občino Zreče o skupnem vzdrževanju, saj cesta poteka po obeh občinah. Župan je obljubil organizirati sestanek najprej s predstavniki krajevne skupnosti Stranice, ki je za to pristojna.
5. G. Kuzman je postavil vprašanje o možnostih izbire drugih ponudnikov telekomunikacijskih storitev. Župan je povedal, da vzdrževalec sistema Tritel svoje podjetje prodaja in bo podal informacije o teh možnostih na naslednji seji.
6. G. Petaci je vprašal, kako napreduje projekt pridobivanja pitne vode iz vrtine na Paškem Kozjaku za območje zgornjega Brezna. Župan je povedal, da po njegovih informacijah poteka postopek pridobivanja gradbenega dovoljenja. Predlagal je sestanek s predstavniki Občine Dobrna.
7. G. Ovčar je opozoril na vožnjo visoko obremenjenih vlačilcev, ki jih navigacija usmeri v Brezensko cesto, in uničujejo lokalno cesto. Predlagal je postavitev prometnega znaka o prepovedi vožnje tovornim vozilom s preveliko obremenitvijo pred odcepom za Brezen. Župan je obljubil izvesti rešitev kot pri cesti na Štajnhof.
8. G. Zlodej je opozoril na sklep prejšnje seje o omejitvi tovornega prometa prevelikih obremenitev v času spomladanske odjuge, ki pa se ne izvaja. Potrebno je izvajati. Župan je povedal, da je Občina to proučila, da pa sklep tiste seje dovoljuje prevelike obremenitve in ga je potrebno popraviti, zato bo to tema na naslednji seji.
9. G. Hrovat se je pridružil temu predlogu, saj je v Rakovcu določen odsek ogromne količine hlodovine, ki se bo odpeljala v dolino. Župan je povedal, da se tega zaveda in da se bo treba o tem pogovoriti z izvajalci, da ta odvoz ne bo popolnoma uničil cest.
10. G. Kričaj je predlagal postaviti ograjo nasproti vhoda v mrliško vežico na pokopališču, saj je tisti prostor zelo ozek in je nevarno, da kdo pri prestopanju pade na nagrobnike pod prehodom. Župan je povedal, da bo preveril.
11. G. Kričaj je tudi opozoril na odlaganje gradbenega materiala na območje nekdanje Kuzmanove žage, ki ima moteč izgled, in predlagal, da se postavi kakšna ograja za lepši izgled.
12. G. Zlodej je postavil vprašanje o projektu Wifi. Župan je povedal, da se projekt odvija.

**K tč. 13**

*Razno;*

1. Župan je predstavil osnutek pogodbe med Občino in odvetnikom Markom Cukom za nudenje brezplačnih pravnih nasvetov občanom. Prav tako je predstavil tri druge ponudbe, kot je bilo zahtevano na prejšnji seji. Občinski svet je z večino glasov (9 ZA, 1 VZDRŽAN) sprejel

**SKLEP:** **Občinski svet potrdi pogodbo za pravno pomoč občanom in občinske storitve z odvetniško pisarno Cuk.**

1. Župan je predstavil svetnikom v vednost obvestilo občanom, zavezancem za plačilo nadomestila za uporabo stavbnega zemljišča, da v skladu z zakonsko določbo o usklajevanju podatkov o površini nepremičnin le te podatke uskladijo na geodetski upravi v Slovenskih Konjicah do konca leta 2019, druge podatke pa na Občini Vitanje.
2. Župan je predstavil predlog za odmero cest, po katerem se bo letos odmerilo cesti: 381m pri »Muleju« in 250m na Štajnhofu. Svetniki so soglasno (10 ZA) sprejeli

**SKLEP: Potrdi se odmero ceste pri »Muleju« in ceste na Štajnhof.**

1. Župan je povedal, da Občina ni uspela pridobiti sredstev po razpisih za sofinanciranje fasade Občine in za sanitarije pri športnem igrišču. Predlagal je vsaj zasilno izvedbo fasade v višini planiranih lastnih sredstev, če uspe pridobiti izvajalce.
2. Župan je obvestil svetnike o postavljeni razstavi na temo stekla pred Ksevtom, ki ga je postavil Pokrajinski muzej Celje. Strošek Občine je bil prevoz v višini cca. 70 EUR.
3. Župan je povedal, da je pri projektu pitna voda sodeloval geografski oddelek Filozofske fakultete, ki bi v začetku julija obiskal Vitanje in za to zaprosil za donacijo v višini 300 EUR za avtobusni prevoz študentov iz Ljubljane. Svetniki so ta strošek potrdili.
4. G. Slatinek je predlagal povečanje sejnin za svetnike. Župan je povedal, da bo Občina to možnost proučila in bo pripravila predlog za naslednjo sejo.
5. Za konec je župan svetnikom čestital ob občinskem prazniku, povabil k udeležbi na številnih dogodkih in prireditvah in zaželel prijetne počitnice.

Seja se je zaključila ob 22.15 uri. Seja je bila tonsko posneta.

Zapisala: Župan

Romana Holobar Slavko VETRIH